Techninė specifikacija 
Keltuvas Nr. 2

1. Bendrieji reikalavimai

1.1. Esamo netinkamo eksploatacijai keltuvo demontavimas ir utilizavimas, apdailos sutvarkymas keltuvo prieigose.
1.2. Naujo keltuvo sumontavimas, pritaikymas eksploatavimo vietoje ir paleidimas eksploatacijai: metalinės konstrukcijos įrengimas išlyginant seno keltuvo prieduobę; stiklinio atitvaro įrengimas, atskiriantis laiptus nuo keltuvo; Iškvietimo mygtukų išnešimas ant kolonų; viršutinės aikštelės pratęsimas atitraukiant keltuvą per 60 cm nuo esamos viršutinės aikštelės pagrindo.
1.3. Keltuvas turi būti naujas, neeksploatuotas, atitikti visus saugumo ir kokybės reikalavimus numatytus Lietuvos Respublikos teisės aktuose.
1.4. Keltuvas turi turėti kokybės sertifikatus (originalus), techninius pasus (originalus), patvirtinančius prekės kilmę, t.y. gamintoją, kokybę, naudojimosi instrukciją lietuvių kalba.
1.5. Keltuvas turi atitikti žmonėms su negalia keliamus reikalavimus, Lietuvos Respublikos statybos techninių reglamentų ir kitų Lietuvos Respublikoje galiojančių norminių aktų reikalavimus.
1.6. Tiekėjas turi atlikti patikros TPT ir registravimo į VDI potencialiai pavojingų įrengimų registrą darbus (jeigu teisės aktai nustato tokį reikalavimą Tiekėjo pasiūlytam keltuvui).
1.7. Tiekėjas turi apmokyti Perkančiosios organizacijos atstovus dirbti su sumontuota įranga ir pateikti rašytines instrukcijas ir dokumentacijas lietuvių kalba.
1.8. Keltuvui po perdavimo eksploatacijai turi būti suteikiama ne mažesnė kaip 24 mėnesių garantija.
1.9. Visi darbai, medžiagos, reikalingos darbams, susijusiems su keltuvo įrengimu, privalo būti derinami su perkančiosios organizacijos atstovu darbo vietoje prieš pradedant darbus arba eigoje.
1.10.  Tiekėjas privalo užtikrinti, kad įrangos montavimo metu, bus užtikrinta galimybė
žmonėms su negalia patekti į lankymo sales.
1.11. Tiekėjas, siūlydamas keltuvą turi įsivertinti esamą situaciją (pridedamos keltuvo vietos nuotraukos – 3 ir 4 psl.).
1.12. Teikiant keltuvo pasiūlymą turi būti pridėta siūlomo keltuvo vizualizacija ar nuotraukos.
1.13. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.5. papunkčiu. Reikalaujama, kad daugiau kaip 50 procentų medžiagų, iš kurių pagamintos prekės, virtusios atliekomis, būtų perdirbamos. Galimi atitiktį reikalavimams įrodantys dokumentai: gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, gamintojo ir (ar) tiekėjo deklaracija, įrangos aprašymas arba kiti lygiaverčiai įrodymai. 

2. Specialieji reikalavimai

	Eil. Nr.
	Charakteristikos pavadinimas
	Reikalavimas
	Tiekėjo siūlomos prekės charakteristika 
(pildo tiekėjas)*

	2.1. 
	Keltuvo tipas, paskirtis
	Vertikalaus kėlimo platforminis keltuvas, skirtas žmonių su negalia pakėlimui vertikalia kryptimi visuomeninės paskirties pastate tarp stacionarių pastato aikštelių
	

	2.2. 
	Montavimo vieta
	Patalpoje
	

	2.3. 
	Kėlimo aukštis
	Iki 1000 mm
	

	2.4. 
	Sustojimų skaičius
	2
	

	2.5. 
	Užvažiavimas/nuvažiavimas ant/nuo platformos
	Iš dviejų priešingų pusių
	

	2.6.
	Keliamoji galia
	Ne mažiau kaip 300 kg
	

	2.7.
	Išoriniai keltuvo matmenys (plotis x ilgis) mm
	Ne didesni nei 1480 x 1662 (tikslintis vietoje)
	

	2.8.
	Keltuvo išvaizda
	Keltuvo platformos sienelės ir varteliai iš skaidraus, saugaus stiklo. Metalo konstrukcijos iš nerūdijančio plieno ar plieno, dažyto milteliniu būdu
	

	2.9.
	Keltuvo grindys
	Neslydi, atspari dylimui danga
	

	2.10.
	Spalva
	Nerūdijantis plienas, šviesiai pilka
	

	2.11.
	Varteliai
	Automatiniai viršutiniai ir apatiniai varteliai atsidarymo kryptis nustatoma pagal vietą, automatiniai užraktai
	

	2.12.
	Valdymas
	Įrengti iškvietimo mygtukai, valdymo pultas platformoje su mygtukais Brailio raštu, važiuoja laikant nuspaustą mygtuką
	

	2.13.
	Esamas elektros įvadas
	NYM-J 3x6 L-150m C10A (0,5kW)
	

	2.14.
	Apsaugos sistemos
	Prispaudimo kontrolė, vartelių kontrolė, atstumo kontrolė, avarinio stapdymo mygtukas
	

	2.15.
	Garantija
	Ne mažiau 24 mėn.
	



*Pastabos. Tiekėjas turi patvirtinti atitikimą reikalavimui nurodydamas: taip/ne, ir kur to reikalaujama, įrašyti tikslią siūlomos prekės reikšmę. Taip pat turi pateikti prekės gamintojo techninę dokumentaciją (katalogus, brošiūras) ir/ar prekės gamintojo deklaracijas (jei gamintojo techninėje dokumentacijoje neišsamiai atsispindi siūlomos prekės atitikimas techninės specifikacijos reikalavimams) arba nuorodas į viešai prieinamą prekės gamintojo interneto tinklalapį, kuriame Perkančioji organizacija galėtų patikrinti siūlomos prekės atitikimą techniniams reikalavimams.

